న్యూఢిల్లీ, జూన్ 12: ఒక దాని తర్వాత మరో రాష్ట్రం వరుసగా రుణమాఫీ హామీలు ప్రకటించుకుంటూ పోవడంతో.. ఆ భారాన్ని రాష్ట్రాలు భరించాల్సిందే తప్ప అందులో కొంత భాగాన్ని కూడా కేంద్రం ఇవ్వబోదని కేంద్ర ఆర్థికమంత్రి అరుణ్ జైట్లీ స్పష్టం చేశారు. మహారాష్ట్ర ప్రభుత్వం రుణమాఫీని ప్రకటించడం, మధ్యప్రదేశ్లో రైతుల ఆందోళనల నేపథ్యంలో కేంద్రం నుంచి ఈ దిశగా ప్రకటన రావడం గమనార్హం. చిన్న, సన్నకారు రైతులకు రూ. 36,359 కోట్ల రుణాలు మాఫీ చేస్తామంటూ ఈ ఏడాది మొదట్లో యూపీ ప్రకటించింది. మహారాష్ట్ర రుణమాఫీ విషయంలో ఏం చేస్తున్నారని జైట్లీని విలేకరులు ప్రశ్నించినపుడు కేంద్రం నుంచి నిధులేమీ ఇవ్వబోమని ఆయన చెప్పారు. ఇలాంటి పథకాలకు రాష్ట్రాలు తమ సొంత ఖజానా నుంచే నిధులు సమకూర్చుకోవాలని, ఈ విషయంలో కేంద్రం చేసేది ఏమీ లేదని అన్నారు. ఈ రబీ సీజన్లో పంట దిగుబడి బ్రహ్మాండంగా ఉన్నా.. జాతీయ, అంతర్జాతీయ మార్కెట్లలో ధరలు తగ్గడంతో చాలా రాష్ట్రాల్లో రైతులు కష్టాల్లో ఉన్నారు. అయితే, రాష్ట్రాలన్నీ ఇలాంటి పథకాలు ప్రకటించుకుంటూ పోతే ఆర్థిక పరిస్థితి చేతులు దాటిపోతుందని రిజర్వు బ్యాంకు గవర్నర్ ఊర్జిత్ పటేల్  ఇప్పటికే హెచ్చరించారు. దీనివల్ల ద్రవ్యోల్బణం కూడా పెరుగుతుందన్నారు. రీటైల్ ద్రవ్యోల్బణంపై రిజర్వుబ్యాంకు ఎప్పటికప్పుడు దృష్టి పెడుతుంటుంది. దాన్ని బట్టే ద్రవ్యవిధానాలను రూపొందిస్తుంది.
newdhilly, joon 12: oka daani tarvaata maro rashtram varusagaa runamafi haameelu prakatinchukuntuu povadamtho.. aa bhaaraanni rashtralu bharinchalsinde tappa andulo kontha bhaagaanni kuudaa kendram ivvabodani kendra aardhikamantri arun jaitley spashtam chesaru. maharashtra prabhutvam runamaafeeni prakatinchadam, madhyapradeshlo raitula aandolanala nepathyamlo kendram nunchi ee disagaa prakatana ravadam gamanarham. chinna, sannakaaru raitulaku roo. 36,359 kotla runaalu maffey chestamantu ee edaadi modatlo up prakatinchindi. maharashtra runamafi vishayamlo yem chestunnarani jaitleeni vilekarulu prasninchinapudu kendram nunchi nidhulemi ivvabomani aayana cheppaaru. ilanti pathakaalaku rashtralu tama sonta khajana nunche nidhulu samakuurchukoevaalani, ee vishayamlo kendram chesedi emi ledani annaru. ee rabi seejanlo panta digubadi brahmaandamgaa unna.. jaateeya, antarjaatiiya marketlalo dharalu taggadamtho chala rashtrallo raitulu kashtaallo unnaaru. ayithe, rashtralanni ilanti pathakaalu prakatinchukuntuu pothe aardhika paristhiti chetulu daatipotundani rijarvu byaanku gavarnar oorjit patel  ippatike heccharinchaaru. deenivalla dravyolbanam kuudaa perugutundannaaru. reatil dravyolbanampai rijarvubyaanku eppatikappudu drushti pedutuntundi. daanni batte dravyavidhaanaalanu roopondistundi.